b'\n_START_ARTICLE_\nVilko Ukmar\n_START_SECTION_\n\xc5\xbdivljenje\n_START_PARAGRAPH_\nGlasbo je \xc5\xa1tudiral na ljubljanskem konservatoriju, izpopolnjeval pa se je na Akademiji za glasbo v Zagrebu in na dunajskem konservatoriju. Med letoma 1932 in 1939 je deloval kot glasbeni kritik in publicist, med 1939 in 1945 kot direktor ljubljanske Opere. Od leta 1948 do 1974 je pou\xc4\x8deval na Akademiji za glasbo v Ljubljani, od leta 1962 do 1979 pa \xc5\xa1e na muzikolo\xc5\xa1kem oddelku Filozofske fakultete v Ljubljani. Leta 1967 je prejel Nagrado Pre\xc5\xa1ernovega sklada za baletno kompozicijo Godec, leta 1985 pa Pre\xc5\xa1ernovo nagrado za \xc5\xbeivljenjsko delo._NEWLINE_Ukmarjeva glasba je poiskala korenine v glasbeni romantiki, kasneje pa prehaja tudi k ekspresionisti\xc4\x8dnim in dodekafonskim glasbenim sredstvom._NEWLINE_Njegov sin je dirigent, glasbeni organizator in pedagog Kristijan Ukmar.'